Bësch vu Chantilly

De Bësch vu Chantilly (franséisch: Forêt de Chantilly) ass e 6.344 Hektar grousse Bësch, ongeféier 36 Kilometer nërdlech vu Paräis. En erstreckt sech iwwer déi zwee Departementer Oise a Val-d'Oise. Am Gebitt vum Bësch leie 15 Gemengen. Zënter dem Mëttelalter huet de Bësch den Häre vu Chantilly gehéiert. Zënter 1987 ass en am Besëtz vum Institut de France a steet ënner Naturschutz. E gëtt vum Office national des forêts geréiert. E besteet zu 48 % aus Eechen, zu 12 % aus Fatzegen Dännen an zu 9 % aus Routbuchen. Deeler vum Bësch gehéieren zum Natura-2000-Reseau. Gläichzäiteg stinn am Bësch sechs Gebaier ënner Denkmalschutz. Weiderhi ginn am Bësch Klappjuegten organiséiert. E gëtt och fir den Training vu Rennpäerd benotzt. Zesumme mam Bësch vun Halatte a mam Bësch vun Ermenonville gehéiert en zum Dräi-Bëscher-Massiv. Um Spaweck